मलेकुडियजनाङ्गः



कुडीयजनाङ्गस्य स्थाननिर्देशः
कोडगुमण्डलस्य मडिकेरी,  विराजपेटेप्रदेशे च कुडियजनाः दृश्यन्ते ।  दक्षिणकन्नडमण्डलस्य सुळ्य, बेळ्तङ्गडी, बण्ट्वाळ इत्यादिषु भागेषु ‘मलेकुडिय’ इति अन्यः कश्चन वर्गः अस्ति ।  कुडियजनाङ्गः, मलेकुडियजनाङ्गः च भिन्नः इति केचन  विद्वांसः, द्वौ अपि समानौ इति केचन विद्वांसाः वदन्ति ।  दक्षिणभारतस्य आदिवासिजनाङस्य  अध्ययनं कृत्वा एड्गर् थर्स् बन्, के.रङ्गाचारिः च वदतः यद् कुडियजनाङ्गः  मलेकुडियजनाङ्गः च समानगणः ।  एतेषु वैवाहिकसम्बन्धः अपि चलति ।  मडिकेरीस्थाः कुडियजनाः धर्मस्थलं परितः विद्यमानाः मलेकुडियजनैः सह विवाहादिकं रचयन्ति ।

भाषा वृत्तिः च 
दक्षिणकन्नडमण्डले, कुडियजनाङ्गीयान्  अथवा मलेकुडियजनाङ्गीयान्  मलेकुडिय, कुडिय, बारिकेगौड, गौड इत्यादि नाम्ना आह्वयन्ति ।  शिराडि- चार्मुडिघट्टयोः अरण्यस्य मध्ये विद्यमानाः इळिमले, बाञ्जारुमले, अम्बाटिमलेप्रदेशः एतेषां प्रियः ।  एलावाटिकासु, अरण्येषु क्रुत्रिमवननिर्माणार्थं च  वृक्षकर्तनकार्याणि च कुर्वन्ति ।  ‘तुळु’ एतेषां मातृभाषा ।  मलयाळिजनैः सह कार्यं कुर्वन्ति इति कारणेन अनिवार्यतया मलयाळभाषामपि वदन्ति ।  बहिः व्यावहारिकभाषा कन्नडभाषा इति कारणेन् कन्नडमपि एते जानन्ति ।  कल्लुर्टिं , भैरवं, अम्बाटिमलेदैवं, धर्मस्थलमञ्जुनाथस्वामिनं च आराधयन्ति ।

गृहनिर्माणं, कुटुम्बव्यवस्था च  
मलेकुडियजनाङ्गीयाः व्रीहितृणम् आच्छाद्य कुटीरं निर्मान्ति ।  अन्तः भूतप्रकोष्ठः, पाकशाला, शयनप्रकोष्ठः, मध्यप्रकोष्ठः, वस्तुस्थापनप्रकोष्ठः च भवन्ति ।  एतेषु अविभक्तकुटुम्बः विरलः ।  एतेषां चिन्तनानुसारम्  केवलं  पतिः, पत्नी, बालाः च कुटुम्बे भवन्ति ।  विधवाविवाहस्य अवसरः अस्ति ।

न्यायव्यवस्था
कलहसन्दर्भे , न्यायदानं करोति वसतिसमुच्चयस्य नायकः गुरिकारनामकः ।  सर्वे मिलित्वा एतस्य चयनं कुर्वन्ति ।  बहिर्भागतः आगताः जनाः अन्तः गन्तुं गुरिकारस्य अनुमतिं प्राप्नुयुः ।  एतेषां विवाहनिश्चयाः, जनन-मरणकार्याणि, अनैतिकसम्बन्धः, भूकलहाः, पर्वदिनानि इत्यादयः गुरिरुकारस्य नेतृत्वे एव चलन्ति ।

कर्णाटकस्य आदिवासिनः
कर्णाटकराज्यसम्बद्धाः स्टब्स्
सर्वे अपूर्णलेखाः
चित्रं योजनीयम्
सारमञ्जूषा योजनीया